ru ru ru hbs_cyr ky ky ky ky ky ky ky ky ky ky ru ky ky ky ky ky tt ky ky ky bxr kk tt tt mn mn ky ky ky ky ky ky ky ky ky ky ky ky ky kk ba ky hbs_cyr tt ky tt mhr ky mn ky ky ce ky ky ky ky ky ky ky ky kk ru ky be ru ru ru ru ru ru ru ru bg ru ru ru ru ru ru ru ru ru ru ru
Ырларындай мүнөзү бар, ырларындай сүйүүсү бар Лариса эже
Көптөгөн ырларына обон жазылып, элдин жүрөгүнөн түнөк таап, атак-даңкка жеткен акын, академик, парапсихолог Лариса Асанбекова эжебиздин жакында, тагыраагы 27-апрелде Спорт Ордосунда чыгармачыл кечеси өткөрүлгөнү жатат. Лариса эженин ырларын созолонткон атактуу ырчыларыбызга эже, эженин ырлары туурасында собол салдык.
Эже экөөбүздү чыгармачылык тааныштырган. Лариса эженин адамкерчилигин, жазган ырларын, өзүн сыйлайм. Чыгармачылык эле алакада болбостон, бири-бирибизге болгон сый-урматыбыз да бар. Эженин сөзүнө жазылган "Ата Журт", "Кайдасың" аттуу ырлары эл арасында белгилүү ырлардын катарын толуктаган. Эженин "Туулган күн" аттуу ыры менен жыл сайын өзүмдүн туулган күнүмдө концерт өткөрүп, ушул ыр менен концертти баштачубуз. Кызым Малика ырдап чыга баштаганда Лариса эженин сөзүнө жазылган ырлары менен чыккан.
- Лариса Асанбекова эженин ырларын көп аткарып келесиз. Кандайча иштешип калдыңыз?
- Лариса эжени көптөн бери тааныйм. Өзгөчө сыйлаган эжелеримдин катарында. Акыркы 10-жылдык альбомумдун топтомунда көбүнчө Лариса эженин ырлары. Мага мындай ыр жагат же мындай кылып жазып бериңиз деп эч качан айткан эмесмин. Себеби менин жан дүйнөмдү сезгендей, менин жүрөгүмө жакын ырларды өзү сезгендей жазып коёт. Өзгөчө "Жайлоо гүлү" аттуу ыры элдин жүрөгүнөн орун таап келет.
Айчүрөк Иманалиева, КР эмгек сиңирген артисти:
- Лариса Асанбекова эженин ырларын ырдап, обон чыгарып жүрөсүз, эженин чыгармачылыгына кандайча кайрылып калдыңыз?
- Лариса эженин ырлары 90% ийгиликтүү чыккан десем жаңылышпайм. Мен жети ырын аткарып жүрөм. Анын бири "Жаны жыл" деген ыры, чыкканына жети жыл болду. Жылыга жаңы жылдык програмалардын жакшы жерине коюлуп, элдин сүймөнчүлүгүнө ээ болуп жүрөт. Андан тышкары, сүйүүгө арналган "Тагдыр беле" деген чыгармасын беш жыл мурун жазып берген эле. Убагында уккулуктуу ырлардын бири болгон. "Музыка" деген ыры көп элдин жүрөгүнөн орун таап келет. Кыскасы, эже менен иштеш мен үчүн өтө жеңил. Кайсыл жерде болбосун, башка мамлекетте болобу айтор, интернет аркылуу болсо да, жок дебестен ырларын жазып, чыгармачылыкта иштешип келебиз.
Айбек Карымов, обончу, ырчы:
- Лариса Асанбекова эженин чыгармаларына кандайча обон жаратып, эже менен кантип таанышып калдыңыз эле?
- Бизди чыгармачылык байланыштырган. Эң биринчи Лариса эженин ырлары менен таанышып, дос болуп, Лариса эженин ырлары менен сүйүшүп, аны менен жашап жүрүп андан кийин эженин өзү менен таанышкам. Көрсө, ырларындай бийик, ырларындай керемет, ырларындай токтоо, ырларындай калп айтпаган, сүйкүмдүү эже экен. Бул инсандын көп ырларын аткарып, обон чыгарып келем. Менин репертуарымда он бештен ашат, чынында башка ырчылардын ырдап жүргөн ырларын кошсок аябай көп.
Төө Ашуу менен Ала Бел
Ах. Сенин ысык кучагың
Санаамда учкан куш болуп
Ак сүйүүң менен тушадың
Куш болсом коноор бутагым
Сары оору кылган жүрөктү
Төө Ашуу менен Ала Бел
Жолдору татаал аман кел
Алма-өрүк бышса ала кел
Күн болуп күлүп турчу
Күн болуп күлүп турсаң
Жан дүйнөм балкып эрийт
Күн болуп тийип турчу
Өзүң деп күйүп Жана
- Лариса Асанбекова эже менен чыгармачыкта канча жылдан бери иштешип келесиз?
- Эже менен көп жылдан бери таанышпыз. Чыгармачылыктан тышкары, үй-бүлөлүк катышта жүргөн, мен сыйлап-урматтаган эжелердин бири. Эженин адамдык сапаты бийик. Балдарына камкор, жакшы эне. Көп ырларын ырдап жүрөм. Себеби, эженин чыгармасы, музыка менен айкалышып маани-мазмундуу, элге бат жетет. Мен эмес менден башка ырчы ырдаса да популярдуулукка жетет.
- Кандайча болуп Лариса Асанбекова эженин ырын ырдап калдыңыз?
- Чыгармачылыкка жаңы аралаша баштаганда жаңыча ыр издеп калдым. Сары-Өзөн телесинде иштеген кыздар, режиссер агайга бул оюмду айтсам, "Лариса Асанбекова деген жакшы жазган акын бар" -деп айтып калышты. Ошондон кийин эжени үйүнө чейин издеп баргам. Эже ал кезде Алтымыш Кадыровдун ырларын чыгарып, колдоо көргөзүп жүргөн экен. Алтымыш агай болуп чогуу ыр тандаган элек. Ошол кезде эженин кол жазмаларын алгам. Кийин китеби жарык көргөндө, китебинен "Сүйгөн жар" деген ыры жагып калып, ырдап калдым. Мурда "Сүйгөн жардын" обону бар, сөзү башка эле. Башында жакпай калып, ага ылайыктуу сөз табылбай жүргөн. Акыры эженин китебин барактап, ошол китептен тапканбыз. Алтымыш агайдын обонуна таандык Лариса эженин дагы бир ырына аранжировка жасатсам жакшы болбой калган, ал ырды кайтадан жаңыртып жаңыча аранжировка менен ырдап чыкканы жатам.
Элмира Кайып кызы , ырчы:
- Лариса Асанбекова эженин ырларын кантип ырдап калдыңыз эле?
- Алтымыш Кадыров көзү өткөн соң Лариса эже үйүнө чакырып, агайдын ырлары унутулуп калбасын деп даяр аранжировкаларын ырчыларга тараткан эле. Ошондо ырларын угуп отуруп, эженин сөзүнө жазылган Алтымыш байкенин "Күн болуп күлүп турсаң" деген ырын өзгөчө жактыргам. Андан башка да ырларын алып ырдап жүрөм. Негизи эле Лариса эже мани-мазмуундуу жакшы жазат эмеспи. Ошол себептен чыгармалары элдин жан дүйнөсүнөн орун алып келет.